Studiranje u Americi privlačnije nego ikad (18/3/02) - 2002-03-18
Više od pola milijuna stranih studenata američkim sveučilištima i ekonomiji općenito donose oko 11 milijardi dolara godišnje
Strani studenti, bez obzira na terorističke napade od 11. rujna i dalje u velikom broju dolaze na američka sveučilišta. To je dobra vijest za sve koji sudjeluju u školovanju stranaca u Sjedinjenim Državama, a u velikoj mjeri i za američko gospdoarstvo, zaključuje u svom prilogu James Donahowen. Strani studenti doprinose više od 11 milijardi dolara američkoj ekonomiji. Rezultati nedavnog istraživanja pokazuju da se broj stranih studenata u Sjedinjenim Državama 2001. godine povećao 6.4 posto u odnosu na prethodnu godinu. Allan Goodman, predsjednik , kaže da se zapravo radi o "maloj kulturnoj revoluciji": "Amerika je i dalje na prvom mjestu među stranim zemljama u koje studenti iz drugih kulturnih sredina dolaze studirati. Svake godine je sve više studenata, i američkih i iz drugih zemalja koji žele tako studirati. Smatram da je to znak da svi dobijaju pravo na globalizaciju." Povećanje broja stranih studenata od 6.4 posto, što predstavlja najveći godišnji porast unazad 20 godina, jedan je od statističkih pokazatelja u godišnjem izvješću o obrazovanju stranih studenata, koji je upravo objavio Institut za medjunarodno obrazovanje. U izvješću se nalaze i detaljne informacije o broju američkih studenata koji studiraju u drugim zemljama. Njihov broj je u proteklih pet godina porastao 61 posto. počeo je objavljivati svoje izvješće još 1949. godine. Gospodin Goodman kaže da se ovogodišnje izvješće razlikuje od prethodnih samo u jednom: uključuje prikaz problema s kojima se sučeljavaju profesori i obrazovne institucije nakon terorističkih napada 11. rujna. "Za sada, više od 90 posto njih kažu da su teroristički napadi imali izuzetno mali utjecaj. Planirani studij se ne otkazuje, i mislim da ćemo – iako je još prerano za prognoze - u stvari, biti svjedoci povećanja, a ne smanjenje broja ljudi zainteresiranih za studij u okružju druge kulture." Sveučilište New Yorka udomljuje više stranih studenata od bilo koje druge obrazovne institucije u Sjedinjenim Državama. Bernardo Bichara, student iz Meksika kaže da ga teroristički napadi nisu omeli u nakani da ovdje studira: "Nikada nisam razmišljao o odustajanju, bio sam odlučan nastaviti, baš kako je i grad New York odlučan nastaviti živjeti. Duboko suosjećam zbog tragedije, isuviše je patnje, ali moram reći da ne možete dopustiti da vas ovako nešto spriječi. U mom slučaju, baš kao i u slučaju cijelog grada, odlučili smo nastaviti svakodnevni život." Šangajka Jennifer Zhao kaže da teroristički napadi ne samo da je nisu otjerali iz New York-a, nego su joj taj grad još više približili: "Grad mi se nije toliko sviđao, da vam iskreno kažem, ali nakon napada, moji prijatelji i ja počeli smo upoznavati grad, upravo nakon 11. rujna. Počeli smo upoznavati različite četvrti, primjerice Soho, izlaziti u restorane u središtu grada, što ranije nismo činili. Odjednom smo shvatili da bi Šangaju trebalo mnogo godina da sustigne ovu kulturu i njenu raznolikost. Na svakom uglu, svaka trgovina odražava bogatstvo kulture i povijesti grada New Yorka, s čime se drugi gradovi ne mogu usporediti." U Sjedinjenim Državama ima na tisuće studenata poput gospođice Zhao i gospodina Bichare. Kina primjerice, šalje godišnje gotovo 60 tisuća studenata na studij u Sjedinjene države – više od bilo koje druge zemlje na svijetu. Odmah iza Kine dolazi Indija, sa gotovo 55 tisuća studenata. Indija je po prvi put preskočila Japan, koji se dugo godina nalazio na drugom mjestu ove ljestvice. Opadanje broja japanskih studenata prouzročeno je padom ekonomskog rasta u Aziji, pa se to odražava i na broj studenata i iz ostalih azijskih zemalja koji dolaze na studij u Sjedinjene države. Meksiko je po broju studenata u Sjedinjenim državama na desetom mjestu. Izjave stranih studenata koje smo čuli ukazuju da se medjunarodni studij ne smije mjeriti samo ekonomskim mjerilima. Kako kaže Allan Goodman: Medjunarodno obrazovanje jedan je od najboljih načina za razvoj medjusobnog razumijevanja i izgradnju veza izmedju ljudi iz različitih zemalja.